**Posibles ideas para unha homilía con nenos**

**Na Coresma descobre a Xesús.**

**É DEUS: ora, escóitao, adórao.**

1. **VER: Os amigos falan e falan**

**- Unha das características dos amigos** é que nos xuntamos moitas veces para falar, comentar o que nos pasa, pasalo ben todos. Sempre confiamos que nos escoiten e que valoren o que lles dicimos. Todos os días mandámonos mensaxes e, ás veces, ata organizamos unha saída a algún lugar, imos xuntos e regresamos moi contentos polo que vivimos xuntos.

***Falas con confianza cos amigos? Se tes problemas, que fan?***

1. **XULGAR: Xesús é DEUS, o amigo que nos escoita**

 **- No 2º domingo de coresma** poñemos a letra “E” de Xesús que é Deus, Deus amigo. No evanxeo **Xesús organiza unha quedada** cos seus, algo así: *“imos ao monte Tabor. Haberá unha sorpresa. Avisa a Pedro, Santiago e Xoán”.*

- **E vanse os catro ao Monte Tabor a orar porque quere “transfigurarse”,** é dicir, manifestarse tal como é, o fillo de Deus, cheo de luz, cheo de Deus. Quere fortalecelos na fe antes de ir Xerusalén onde o ían a crucificar. **Moisés e Elías** apoian o seu labor como Mesías Salvador. **O Pai recoñéceo coma o seu “Fillo”** e pídelles: *“Escoitádeo!”.* Esta é a GRAN SORPRESA. **Pedro di “que ben se está aquí”**, pero Xesús mándalles volver á vida a vivir o que experimentaron.

 **QUE NOS QUERE DICIR XESÚS?**

- **Xesús é DEUS,** Xesús é DEUS, Deus connosco, Deus amigo que nos escoita sempre.

- **Xesús na eucaristía e cando oramos** xuntos regálanos a Palabra de Deus e transfigúranos, ilumina a nosa vida, cura os nosos desánimos e irrádianos serenidade, gozo e paz.

- **Xesús quere que oremos máis**, que nos comuniquemos con el, que lle contemos o que nos pasa e que contemos coa súa luz e a súa forza. É o mellor amigo. “Escoitádeo”, dinos o Pai. Oremos sos, en familia, na parroquia, na misa. Supliquémoslle, deámoslle grazas, pidámoslle perdón … sempre.

- **Dicía o Papa Francisco** o domingo pasado: *“Alguén dixo: que pasaría sei tratamos a Biblia como tratamos o noso teléfono móbil? Se a levásemos sempre connosco, ou polo menos o pequeno Evanxeo de peto, que sucedería? Se volvésemonos cando nola esquecemos: ti esquéceste o móbil … Ui! Non o teño, volvo buscalo!”. Se a abrísemos varias veces ao día; se lésemos as mensaxes de Deus contidos na Biblia como lemos as mensaxes do teléfono … que sucedería?”.*

***Que me está pedindo hoxe Xesús? Cal é a nosa resposta?***

1. **ACTUAR: Ora, escóitao, adórao**

- **Coida a oración** en grupo e en familia, leva contigo os evanxeos. Ora máis. Organizade unha “quedada” de oración, falade con el con naturalidade.

 **- Recorda que para orar** hai que ter silencio, poñerse os cascos de Deus, aprender a oír a súa música deixando nosas músicas, sentirnos a gusto ao seu lado, e volver á vida, transformados, cheos de Deus.

-Preparamos para a misa ou oración un xesto: o grupo ponse ao redor da Palabra de Deus (ambón), vaise achegando a bicala cada un dicindo: “Señor, Xesús, que a túa palabra sexa importante na miña vida”.

***Que vas facer? E como grupo?***

**Para unha posible oración despois da comuñón ou para entregar á**

**saída aos participantes …**

**Señor, ensínanos a orar**

**Xesús:**

**Nesta coresma queremos coñecerte**, amarte e seguirte máis fielmente. Non só es home, es tamén Deus connosco, amigo fiel.

**Transfigurácheste** ante tres dos teus apóstolos. Ensináchesnos que a oración é falar contigo, gozar da túa amizade. Queres que nos acheguemos a ti moitas veces para loarte, pedirche perdón, agradecerche o que fas por nós ou pedirche axuda.

**Que importante é orar** para cargar as pilas da fe, para medrar en intimidade con Xesús, para ter luz e forza na vida. Sabemos que ti tamén orabas moitas veces ao longo do día. Axúdanos a escoitar a túa Palabra, a rezar sos e en silencio, en familia ou na comunidade, co Noso Pai ou a Eucaristía ou contándoche o que nos pasa.

**Ensínanos a crecer** en tempo e en calidade a nosa oración. E que nos comprometa a ser mellores amigos, mellores compañeiros, mellores cristiáns; máis alegres e máis solidarios.

**Señor, ensínanos a orar …** **porque, que ben se está contigo!**

**Te lo pedimos con María, reina de las Misiones. Amén.**